Sachin, Anjali met Modi
సినిమా ప్రచారంలో సచిన్‌ బిజీ
న్యూఢిల్లీ: అంతర్జాతీయ క్రికెట్‌లో వంద సెంచరీలు సాధించిన ఒకే ఒక్కడు సచిన్‌.ఆయన తను నటించిన సినిమా ప్రచారంలో బిజిగా కనిపిస్తున్నారు.ఇటీవలే ఆయన ప్రధాని మోడిని కూడా కలిసి తాను నటించిన సినిమాకు సంబందించిన వివరాలు మోడికి వివరించాడు. ఆయన ప్రధాని మోడీతో తన జీవితం ఆధారంగా నిర్మిస్తున్న డాక్యూఫిల్మ్‌ సచిన్‌ ఏ బిలియన్‌ డ్రీమ్స్‌ గురించి ప్రధానికి వివరించిన సంగతి తెలిసిందే.తన అసమాన ఆటతీరు. కళాత్మక బ్యాటింగ్‌తో ప్రపంచ వ్యాప్తంగా సచిన్‌ అభిమానులను సంపాదించుకున్నాడు.దిగ్గజాల చేతి శభాష్‌ సచిన్‌ అనిపించుకున్నాడు కూడా. సచిన్‌ ఆటలో ఎంత సొగసుందో కెరీర్‌లోనూ అంతే వేదన కనిపిస్తుంది. ఫామ్‌ కోల్పోయిన ప్రతిసారి విమర్శల పాలయ్యాడు.
కఠోర సాధన చేసి పునరాగమనాన్ని ఘనంగా చాటుకున్నాడు. తన జీవితం ఆధారంగా వస్తున్న సినిమా సచిన్‌ ఎ బిలియన్‌ డ్రీమ్స్‌ ద్వారా తన ప్రేమకథ గురించి అందరూ తెలుసుకుంటారని సచిన్‌ విలేకరులతో పేర్కొన్నాడు.ఈ సినిమా కెరీర్‌ గురించే కాకుండా తన ప్రేమ కథ గురించి కూడా తెలుసుకుంటారన్నాడు. ఈ చిత్రంలో నా జీవితంలోని ప్రణయ గాథను మీరు చూస్తారని వివరించాడు.తన క్రీడా ప్రస్థానాన్ని మలచడంలో సతీమణి అంజలి పాత్ర ఎంతో కీలకం అని సచిన్‌ ఒక టివి ఛానెల్‌తో పేర్కొన్నాడు.అంజలి నా కెరీర్‌లో సమ్మిళిత భాగం.నా జీవితంలోని అత్యుత్తమ భాగం అంజలి.అయితే ఎప్పుడు అంజలి నా కెరీర్‌లో జోక్యం చేసుకోలేదని సచిన్‌ వివరించాడు.ఈ బయోపిక్‌ ద్వారా నా వ్యక్తిగత ఆలోచనలు,సంఘటనలు మీతో పంచుకోవాలని అనుకుంటున్నానని సచిన్‌ వెల్లడించాడు. తానెప్పుడు ఎడమ కాలికే ముందు ప్యాడ్‌ వేసు కొంటానని అది తనకు సెంటిమెంట్‌ అన్నాడు. ఈనెల 26న సచిన్‌ సినిమా ప్రేక్షకులు ముందుకు వస్తుంది.
=====